cyanic-selkie/wikianc huggingface dataset:
จีระนันท์ กิจประสาน
ประวัติ
ธันวาคม 2549 เมย์ได้มีอัลบั้มชุดที่ 2 ชื่อว่า "Black Me" ที่มาของชื่ออัลบั้ม Black Me มีที่มาจากสีดำอันเป็นสีที่ เม ชอบ ประกอบกับรูปแบบอัลบั้มที่มีโทนแบบหม่นๆ ขรึมๆ เน้นเสื้อผ้าการแต่งกายที่เป็นสีดำ เป็นตัวแทนของความลึกลับน่าค้นหา เมื่อมารวมกับชื่อของเธอเองจึงทำให้ได้ชื่ออัลบั้ม ที่ฟังเผินๆ จะใกล้เคียงกับคำว่า Black Mail ที่แปลว่าหักหลังได้ด้วย เปิดตัวด้วยเพลง "นอนไม่หลับ..ถ้าไม่กลับพร้อมเธอ" ชื่อฟังดูแรงแต่เนื้อหากลับเป็นแบบอ้อนๆ ซึ่งถ่ายทอดออกมาแบบบัลลาดร็อก ฟังหนักแน่นแต่แฝงความหม่นและนุ่มนวล เข้มด้วยภาษาชัดเจนโดนใจใครหลายคน โดยเพลงนี้ ปอนด์ - ธนา ลวสุต โปรดิวเซอร์ของอัลบั้มเป็นคนวางแนวคิด ก่อนที่จะใช้นักแต่งเพลงถึง 5 คนร่วมกับเรียบเรียงเป็นตัวอักษรออกมา มาที่ "ก่อนจะเป็นแฟนเก่า" เป็นอีกเพลงช้าที่มีส่วนผสมของโฟล์กร็อกและบริตร็อก จนกลายเป็นเพลงให้อารมณ์เหงาเศร้าอย่างมีเสน่ห์ กับเรื่องราวความรักที่มาถึงจุดจบ ส่วน "เทียนไข" ก็เป็นอีกเพลงหนึ่งที่ เม แนะนำให้ฟังกันในอัลบั้มนี้ โดยมีเนื้อหาเปรียบเทียบคนที่ไม่มีค่าในสายตาของใครบางคน ซึ่งเค้าจะมาหาเวลาที่ไม่มีใครเท่านั้น เหมือนเทียนไขที่ปัจจุบันไม่ค่อยมีคนใช้กันแล้ว
ประมุขแห่งรัฐ
ระบอบรัฐสภา
ระบอบรัฐสภามีความแตกต่างในรายละเอียดตามแต่ละประเทศ ในบางประเทศ ประมุขแห่งรัฐสามารถให้คำแนะนำ ให้กับคณะรัฐบาลได้โดยไม่ขัดแย้งกับรัฐธรรมนูญ
จีระนันท์ กิจประสาน
ประวัติ
ในปีถัดมามีอัลบั้มชุดที่ 3 ซึ่งเป็นชุดสุดท้าย ชื่อว่า "Happening" ความหมายของ Happening ต้องการสื่อความแปลกใหม่ที่เกิดขึ้นในอัลบั้มนี้ ซึ่งคือภาพลักษณ์ที่หันมาแต่งตัวเปรี้ยวซ่าร่าเริง เพิ่มส่วนผสมของการเต้นรำ แทนภาพเก่าที่เป็นสาวร็อกที่มักจะร้องแต่เพลงเศร้า อีกสิ่งใหม่ในอัลบั้มนี้ คือการเปลี่ยนโปรดิวเซอร์จาก ปอนด์ - ธนา ลวสุต มาเป็น แนท - เกียรตินคร ประชากุล หรือ แนท วาสนา เปิดตัวเพลงแรกด้วย "Call Me Baby" เพลงเร็วในจังหวะดิสโก้ชวนเต้น มาถึงเพลงช้าปวดใจในแบบของ เม กับ "ไม่อยากเป็นแค่กิ๊ก" ด้วยดนตรีในแบบฟุ้งฝัน ถ่ายทอดอารมณ์เศร้าของผู้ที่ตกเป็นกิ๊กหรือแฟนเก็บของคนอื่น
ประมุขแห่งรัฐ
ประธานาธิบดีที่ไม่มีอำนาจในการปกครอง
ประธานาธิบดีจะไม่มีอำนาจในการปกครองต่อรัฐบาล เป็นเพียงสัญลักษณ์ทางการเมือง และศูนย์รวมจิตใจของประชาชน มีบทบาทในทางพิธีการเท่านั้น ส่วนนายกรัฐมนตรีมีอำนาจในการปกครองประเทศ
จีระนันท์ กิจประสาน
ประวัติ
ปัจจุบันเมย์เปิดกิจการร้านเสื้อ-ผ้าเนำเข้า กระเป๋าถือและอุปกรณ์เสริมจากประเทศเกาหลี ชื่อร้าน "April & May"
ประมุขแห่งรัฐ
ประธานาธิบดีที่ไม่มีอำนาจในการปกครอง
ประเทศที่ใช้ระบอบสาธารณรัฐระบบรัฐสภาได้แก่ เยอรมนี อิตาลี อินเดีย ออสเตรีย ฮังการี อิรัก อิสราเอล ปากีสถาน สิงคโปร์ ไอร์แลนด์ ไอซ์แลนด์ ฟินแลนด์ กรีซ เซอร์เบีย เช็กเกีย บัลแกเรีย เนปาล บังกลาเทศ เอธิโอเปีย ซูรินาม เป็นต้น
จีระนันท์ กิจประสาน
ประวัติ
ในเดือนกรกฎาคม ปี พ.ศ. 2561 จีระนันท์ กิจประสาน ได้ออกมาเปิดเผยถึงอาการเจ็บป่วยเนื่องจากไปทำศัลยกรรมหน้าอกที่ประเทศเกาหลีใต้ เธอได้เรียกร้องค่าเสียหายทั้งหมด 60 ล้านบาท
ประมุขแห่งรัฐ
พระมหากษัตริย์ที่ไม่มีอำนาจในการปกครอง
ตามระบอบรัฐสภา พระมหากษัตริย์อาจมีบทบาทเป็นผู้มีอำนาจสูงสุดของประเทศเฉพาะในนาม เช่น รัฐบาลของสหราชอาณาจักร ถูกเรียกว่าเป็นรัฐบาลของสมเด็จพระราชินี ไม่ใช่รัฐสภา ซึ่งในความเป็นจริงแล้ว ผู้ใช้อำนาจเหล่านั้นคือนายกรัฐมนตรี ซึ่งรัฐบาลอยู่ใต้อำนาจของสภานิติบัญญัติ แทนที่จะเป็นประมุขแห่งรัฐ
ประเทศที่ใช้ระบอบราชาธิปไตยภายใต้รัฐธรรมนูญได้แก่ ไทย สหราชอาณาจักร ญี่ปุ่น กัมพูชา มาเลเซีย สเปน สวีเดน นอร์เวย์ เนเธอร์แลนด์ เบลเยียม เดนมาร์ก แคนาดา ออสเตรเลีย นิวซีแลนด์ ลักเซมเบิร์ก ลิกเตนสไตน์ โมนาโก อันดอร์รา เป็นต้น
ระบอบกึ่งประธานาธิบดี
ระบอบกึ่งประธานาธิบดีเป็นการผสมผสานระหว่างระบอบประธานาธิบดีกับระบอบรัฐสภาเข้าด้วยกัน รัฐบาลอยู่ใต้อำนาจของทั้งประธานาธิบดีและสภานิติบัญญัติ ตัวอย่างเช่น ฝรั่งเศส (ในยุคสาธารณรัฐที่ห้า) ประธานาธิบดีมีสิทธิ์แต่งตั้งนายกรัฐมนตรี แต่นายกรัฐมนตรีเองต้องได้รับเสียงข้างมากจากสภานิติบัญญัติด้วยเช่นกัน
ประเทศที่ใช้ระบอบระบอบกึ่งประธานาธิบดีได้แก่ ฝรั่งเศส รัสเซีย อียิปต์ มองโกเลีย ศรีลังกา โรมาเนีย ยูเครน โปรตุเกส แอลจีเรีย เป็นต้น
ระบอบประธานาธิบดี
ระบอบประธานาธิบดีคือระบอบที่ตั้งให้ประมุขแห่งรัฐมีอำนาจสูงสุดอย่างเต็มที่ คณะรัฐบาลอยู่ใต้อำนาจของประมุขแห่งรัฐ เช่น สหรัฐ ประธานาธิบดีมีอำนาจในการแต่งตั้งหรือถอดถอนคณะรัฐบาล ในรัฐธรรมนูญของบางประเทศอาจให้มีตำแหน่งนายกรัฐมนตรีควบคู่ไปกับประธานาธิบดีได้ แต่ส่วนมากนายกรัฐมนตรีในระบอบประธานาธิบดีจะไม่มีอำนาจเท่ากับในระบอบรัฐสภา
ประเทศที่ใช้ระบอบประธานาธิบดีได้แก่ สหรัฐ บราซิล เม็กซิโก เกาหลีใต้ ตุรกี อินโดนีเซีย ฟิลิปปินส์ อาร์เจนตินา อิหร่าน ซูดาน เป็นต้น
รัฐพรรคการเมืองเดียว
ระบอบรัฐพรรคการเมืองเดียว ภายใต้ลัทธิมากซ์ มักใช้โดยรัฐคอมมิวนิสต์ รัฐบาลอยู่ใต้อำนาจของเลขาธิการพรรคคอมมิวนิสต์ โดยมีประธานาธิบดีเป็นประมุขแห่งรัฐ เช่น จีน เลขาธิการพรรคคอมมิวนิสต์มีอำนาจในการแต่งตั้งหรือถอดถอนคณะรัฐบาล โดยเลขาธิการพรรคมีสิทธิแต่งตั้งทั้งประธานาธิบดีและนายกรัฐมนตรี
ประเทศที่ใช้ระบอบรัฐพรรคการเมืองเดียว (คอมมิวนิสต์) ได้แก่ จีน คิวบา เวียดนาม ลาว เป็นต้น
Neozoanthus
Neozoanthus เป็นสกุลของยูโรคอร์ดาตาที่อยู่ในวงศ์ Neozoanthidae
ประมุขแห่งรัฐ
บทบาท
บทบาทของประมุขแห่งรัฐแตกต่างกันตามแต่ละประเทศ แต่สามารถแบ่งได้เป็นประเภทใหญ่ๆ ที่พบบ่อยดังนี้
Neozoanthus
สปีชีส์ในสกุลนี้พบในแอฟริกาตอนใต้ ออสเตรเลีย
อะลี ชัลลาล อัลก็อยซี
อะลี ชัลลาล อัลก็อยซี (علي شلال القیسي) เป็นชาวอิรักที่ถูกสหรัฐคุมขังในระหว่างการสอบปากคำของซีไอเอที่เรือนจำอะบูฆุร็อยบ์ใน ค.ศ. 2003 ชื่อของเขาเป็นที่โด่งดังใน ค.ศ. 2004 จากการรายงานข่าวเรื่องอื้อฉาวอะบูฆุร็อยบ์
อัลก็อยซีกล่าวว่า "ผมหลับไม่ลงหลายคืนเมื่อนึกถึงความทุกข์ทรมานที่ผ่านมา... ผมยังฝันร้ายถึงตอนอยู่ในห้องขังที่อะบูฆุร็อยบ์ซึ่งพวกเขาเรียกว่าห้องขัง 49 ถูกทรมานด้วยน้ำมือของผู้คนจากชาติยิ่งใหญ่ที่ถือคบเพลิงแห่งเสรีภาพและสิทธิมนุษยชน"
แหล่งข้อมูลอื่น
1962
ปราสาทกู่สวนแตง
ปราสาทกู่สวนแตง หรือ ปรางค์กู่สวนแตง ตั้งอยู่ที่บ้านดงยาง ตำบลกู่สวนแตง อำเภอบ้านใหม่ไชยพจน์ จังหวัดบุรีรัมย์ เป็นเทวาลัยในศาสนาฮินดู สร้างขึ้นในราวพุทธศตวรรษที่ 16-17 โดยได้รับอิทธิพลจากศิลปกรรมสมัยนครวัดเป็นโบราณสถานอีกแห่งที่ถูกวางระเบิดจนองค์ปรางค์พังทลายลงมาเพื่อโจรกรรม ชิ้นส่วนปราสาทไปขาย ภายหลังกรมศิลปากรได้บูรณะใหม่จนมีความสมบูรณ์ และประกาศขึ้นทะเบียนเป็นโบราณสถานเมื่อวันที่ 9 มีนาคม พ.ศ. 2547
ลักษณะของกู่ประกอบด้วย ปรางค์อิฐ 3 องค์ ตั้งเรียงกันในแนวเหนือ-ใต้ บนฐานศิลาแลงเดียวกัน อาคารทั้งหมดหันหน้าไปทางทิศตะวันออก มีประตูหน้าเพียงประตูเดียว อีก 3 ด้าน สลักเป็นประตูหลอก ปรางค์องค์กลางมีขนาดใหญ่และมีสภาพค่อนข้างสมบูรณ์เป็นรูปสี่เหลี่ยมจัตุรัส ด้านหน้าทั้ง 3 ด้าน มีลักษณะยื่นออกมาและมีแผ่นศิลาทรายรองรับ ส่วนปรางค์อีกสององค์มีขนาดเล็กกว่าฐานเป็นรูปสี่เหลี่ยมจัตุรัส มีประตูเดียวทางด้านหน้า เช่นกัน ส่วนผนังอีก 3 ด้าน ก่อเรียบทึบ สำหรับบนพื้นหน้าปรางค์มีส่วนประกอบสถาปัตยกรรมหินทรายอื่น ๆ ตกหล่นอยู่ เช่น ฐานบัว ยอดปรางค์ กลีบขนุน รูปนาค 6 เศียร อายุของกู่สวนแตงสามารถ กำหนดได้จากทับหลังของปรางค์ ซึ่งปัจจุบันเก็บรักษาอยู่ที่ พิพิธภัณฑ์สถานแห่งชาติพระนคร อยู่ในราวพุทธศตวรรษที่ 17 เนื่องจากภาพสลักบนทับหลังทั้งหมดมีลักษณะตรงกับศิลปะขอมแบบนครวัด ที่มีอายุอยู่ในช่วงเวลาดังกล่าว อาทิเช่น ทับหลังสลักภาพพระนารายณ์ตรีวิกรม (ตอนหนึ่งในวามนาวตารแสดงภาพพระนารายณ์ย่างพระบาท 3 ก้าว เหยียบโลกบาดาล โลกมนุษย์ และโลกสวรรค์) ทับหลังภาพศิวนาฎราช ทับหลังภาพการกวนเกษียรสมุทร ทับหลังภาพนารายณ์บรรทมสินธุ์ ฯลฯ แต่ละชิ้นมีขนาดใหญ่สวยงามน่าสนใจยิ่ง
ไลต์สโกเอ้าต์ (เพลงฟอซซี)
ไลต์สโกเอ้าต์ (Lights Go Out) เป็นเพลงของวงดนตรีแนวร็อคอเมริกัน ฟอซซี ออกจำหน่ายในวันที่ 29 เมษายน ค.ศ. 2014 เป็นซิงเกิลแรกจากสตูดิโออัลบั้มชุดที่ 6 Do You Wanna Start a War สังกัดค่ายเซนจูรีมีเดียเรเคิดส์ ประพันธ์คำร้องโดย Johnny Andrews, ริช เวิร์ด
เพลงนี้ถูกใช้เป็นเพลงธีมของศึกมวยปล้ำอาชีพแบบ เพย์-เพอร์-วิว ซัมเมอร์สแลม ในWWE ปี 2014
Protoptilidae
Protoptilidae เป็นวงศ์ของปะการังที่อยู่ในอันดับ Pennatulacea
สกุลในวงศ์นี้ ได้แก่:
สุภาพร วงษ์ถ้วยทอง
สุภาพร วงษ์ถ้วยทอง (เกิด 3 ธันวาคม พ.ศ. 2531) ชื่อเล่น บูม เป็นนักแสดง พิธีกร และดีเจชาวไทย เริ่มต้นก้าวเข้ามาในวงการบันเทิงด้วยการถ่ายแบบนิตยสารและถ่ายโฆษณา โด่งดังจากการรับบท "อังกอร์" ในละครเรื่อง อังกอร์ เมื่อปี พ.ศ. 2561
ประวัติและการศึกษา
สุภาพร มีชื่อเล่นว่า บูม เกิดเมื่อวันเสาร์ที่ 3 ธันวาคม พ.ศ. 2531 จบการศึกษาระดับมัธยมศึกษาตอนปลายจากโรงเรียนสาธิตแห่งมหาวิทยาลัยเกษตรศาสตร์ และระดับปริญญาตรีจากคณะมนุษยศาสตร์ มหาวิทยาลัยเกษตรศาสตร์ สาขาสื่อสารมวลชน
โดยเธอมีพี่ชาย 1 คน ส่วนพ่อเป็นเจ้าของโกดังให้เช่า ด้านแม่เป็นบุตรสาวของอดีตรัฐมนตรีว่าการกระทรวงมหาดไทยท่านหนึ่ง ต่อมาพ่อแม่ของเธอแยกทางกันหลังจากเกิดวิกฤตต้มยำกุ้งจนครอบครัวเป็นหนี้ 70 ล้านบาท
พร้อมเพย์
พร้อมเพย์ (PromptPay) เป็นบริการโครงสร้างพื้นฐานการชำระเงินและโอนเงินแบบทันที (real-time) ที่ใช้หมายเลขอ้างอิงอื่นแทนเลขที่บัญชีธนาคารที่จดจำยาก เช่น หมายเลขโทรศัพท์มือถือ เลขประจำตัวประชาชน เลขทะเบียนนิติบุคคล และ e-Wallet ID ให้บริการระบบโดย บริษัท เนชั่นแนล ไอทีเอ็มเอ๊กซ์ จำกัด พัฒนาระบบโดย Vocalink บริษัทในกลุ่ม Mastercard
ประวัติ
พร้อมเพย์ (เดิม AnyID ) เป็นหนึ่งในโครงการโครงสร้างพื้นฐานระบบการชำระเงินแบบอิเล็กทรอนิกส์แห่งชาติ (National e-Payment) เพื่อให้มีระบบรองรับการชำระเงินทางอิเล็กทรอนิกส์ที่ได้มาตรฐาน สอดคล้องกับการใช้งานเทคโนโลยีโดยเฉพาะ อินเทอร์เน็ตและโทรศัพท์มือถือที่ขยายวงกว้างขึ้น และมีการนำเทคโนโลยีเข้ามาใช้เพื่อประโยชน์ทางเศรษฐกิจโดยรวม โดยเมื่อวันที่ 22 ธันวาคม 2558 คณะรัฐมนตรีมีมติเห็นชอบในหลักการแผนยุทธศาสตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ
เหตุการณ์สำคัญ
10 มกราคม 2560 กรมสรรพากรเริ่มให้บริการโอนเงินคืนภาษีสำหรับบุคคลธรรมดาผ่านระบบพร้อมเพย์
24 มกราคม 2560 พร้อมเพย์เริ่มให้บริการโอนเงินสำหรับลูกค้ารายย่อยผ่านทางแอปพลิเคชันธนาคารบนโทรศัพท์มือถือ
1 พฤษภาคม 2563 กรมสรรพากรเริ่มให้บริการโอนเงินคืนภาษีสำหรับนิติบุคคลผ่านระบบพร้อมเพย์
บ็อกซ์ฮอล์ม
บ็อกซ์ฮอล์ม (Boxholm, ) เป็นท้องที่และที่ตั้งของเทศบาลบ็อกซ์ฮอล์ม เทศมณฑลเอิสเตอร์เกิตลันด์ ประเทศสวีเดน ใน พ.ศ. 2553 ท้องที่นี้มีประชากร 3,194 คน
ปาร์ดูบิตเซ
ปาร์ดูบิตเซ (Pardubice; Pardubitz) เป็นเมืองหลวงของเขตปาร์ดูบิตเซในประเทศเช็กเกีย ตั้งอยู่บนฝั่งแม่น้ำเอลเบอ ห่างจากกรุงปรากไปทางทิศตะวันออก 96 กม. ปารืดูบิตเซมีย่านเมืองเก่า มีร้านอาหารจำนวนมากที่เปิดจนถึงค่ำ มีหอคอยเก่า ด้านอุตสาหกรรม มีโรงงานสังเคราะห์ โรงกลั่นน้ำมัน โรงงานเครื่องจักรหนัก และโรงงานผลิตอุปกรณ์อีเล็กทรอนิกส์
ไทยวีเมนส์ลีก ฤดูกาล 2563/64 รอบเพลย์ออฟ
การแข่งขันฟุตบอล ไทยวีเมนส์ลีก ฤดูกาล 2563/64 รอบเพลย์ออฟ จัดการแข่งขันขึ้นเพื่อหาทีมเข้าร่วมการแข่งขันในระดับ ดิวิชัน 1 และ ดิวิชัน 2 เพิ่มเติม โดย สมาคมกีฬาฟุตบอลแห่งประเทศไทย ในพระบรมราชูปถัมภ์ เป็นผู้ดำเนินการจัดการแข่งขัน โดยจัดการแข่งขันใน สนามศูนย์พัฒนาศักยภาพกีฬาฟุตบอล มหาวิทยาลัยกรุงเทพธนบุรี ระหว่างวันที่ 19 กันยายน - 4 ตุลาคม 2563 โดยการแข่งขันแบ่งออกเป็น 4 กลุ่ม และจะคัดเอาทีมที่มีคะแนนดีที่สุด ไปทำการแข่งขันในระดับ ดิวิชัน 1 และ อันดับ 2 และ 3 ในแต่ละกลุ่ม ลงทำการแข่งขันในระดับดิวิชัน 2 ต่อไป
Schizopathidae
Schizopathidae เป็นวงศ์ของปะการังที่อยู่ในอันดับ Antipatharia
ประเทศไทยใน พ.ศ. 2542
เหตุการณ์ที่เกิดขึ้นใน พ.ศ. 2542 (ค.ศ. 1999) ในประเทศไทย เป็นปีที่ 218 แห่งกรุงรัตนโกสินทร์ และเป็นปีที่ 54 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
Stylopathidae
Stylopathidae เป็นวงศ์ของปะการังที่อยู่ในอันดับ Antipatharia
สกุลในวงศ์นี้ ได้แก่:
เอเนมี (เพลงฟอซซี)
เอเนมี (Enemy) เป็นเพลงของวงดนตรีแนวร็อคอเมริกัน ฟอซซี ออกจำหน่ายในวันที่ 11 มกราคม ค.ศ. 2005 เป็นซิงเกิลหลักของวงจากสตูดิโออัลบั้มชุดที่ 6 All That Remains สังกัดค่ายAsh Records ประพันธ์คำร้องโดย Rick Beato, ริช เวิร์ด เนื้อหาของเพลงเป็นเรื่องเกี่ยวกับเพื่อนเก่าซึ่งตอนนี้ได้กลายเป็นศัตรูและต่อสู้เพื่อจัดการกับปัญหาของเขา
ความนิยมในวัฒนธรรม
เพลง "Enemy" ถูกใช้เป็นเพลงธีมของรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ โนเวย์เอาท์ ในปี 2005 และรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง บาวด์ฟอร์กลอรี ในปี 2006
Stachyptilidae
Stachyptilidae เป็นวงศ์ของปะการังที่อยู่ในอันดับปากกาทะเล
สกุลในวงศ์นี้ ได้แก่:
ติรุวนันตปุรัม
ติรุวนันตปุรัม (തിരുവനന്തപുരം) หรือชื่อเดิม ตริวันดรัม (Trivandrum) เป็นเมืองหลวงและเมืองใหญ่สุดของรัฐเกรละ ประเทศอินเดีย มีประชากร 957,730 คนในปี 2011 ด้วยประชากรในกลุ่มนครอยู่ที่ประมาณ 1.68 ล้านคน ติรุวนันตปุรัมตั้งอยู่บนชายฝั่งตะวันตกของอินเดียใกล้จุดใต้สุดของแผ่นดิน เป็นเมืองศูนย์กลางด้านเทคโนโลยีสารสนเทศของเกรละ และส่งออกซอฟต์แวร์สูงถึง 55% ของรัฐในปี 2016 ได้รับการขนานนามโดยมหาตมา คานธี ให้เป็น "เมืองสีเขียวแห่งอินเดีย" (Evergreen city of India) ด้วยลักษณะของเมืองที่เต็มไปด้วยพื้นดินเป็นเกลียวคลื่นและเขาชายฝั่งเตี้ย ๆ
ติรุวนันตปุรัมเป็นเมืองศูนย์กลางด้านการวิจัยและการศึกษาที่สำคัญแห่งหนึ่งของอินเดีย เป็นที่ตั้งของมหาวิทยาลัยเกรละ, มหาวิทยาลัยเทคโนโลยีเกรละ ซึ่งเป็นศูนย์ใหญ่ประจำภูมิภาคของมหาวิทยาลัยเปิดแห่งชาติอินทิรา คานธี และมีศูนย์วิจัยสำคัญเช่น สถาบันแห่งชาติเพื่อวิทยาศาสตร์ระหว่างสาขาและเทคโนโลยี, องค์กรวิจัยอวกาศอินเดีย ศูนย์อวกาศวิกรม สรไภ, สถาบันวิทยาศาสตร์และเทคโนโลยีอวกาศอินเดีย และวิทยาเขตหนึ่งของสถาบันวิทยาศาสตร์ศึกษาและวิจัยอินเดีย
ปฏิทินจันทรคติไทย
ปฏิทินจันทรคติไทย (อังกฤษ: Thai lunar calendar) คือ ปฏิทินที่นับตามคติการโคจรของดวงจันทร์ โดยหมายดูจากปรากฏการณ์ข้างขึ้นข้างแรม สำหรับปฏิทินจันทรคติ ของไทย จะมีด้วยกัน 2 แบบ ดังนี้
การนับช่วงเวลา
การนับช่วงเวลาในปฏิทินจันทรคติไทย เป็นการนับโดยถือเอาการเปลี่ยนแปลงของดวงจันทร์เป็นหลัก ดังนี้ การอ่านวันตามแบบจันทรคติจะอ่านเป็นตัวเลขโดยเริ่มที่วันอาทิตย์เป็นหนึ่ง และนับต่อไปตามลำดับจนถึงวันเสาร์นับเป็นเจ็ด และมีการกำหนดดิถีดวงจันทร์และตัวเลขเดือนกำกับอย่างย่อ โดยใช้สัญลักษณ์เป็นตัวเลข ดังตัวอย่าง  อ่านว่า วันศุกร์ ขึ้น 3 ค่ำ เดือน 3
การนับวันทางจันทรคติตามหลักของปฏิทินราชการ (ซึ่งแตกต่างจากหลักของปฏิทินจันทรคติปักขคณนา) ได้กำหนดให้ เริ่มนับวันขึ้น 1 ค่ำ จนถึงขึ้น 15 ค่ำ แล้วจึงขึ้นวันแรม 1 ค่ำ ถึงวันแรม 14 ค่ำ ในเดือนคี่ และวันแรม 15 ค่ำ ในเดือนคู่ จึงทำให้เดือนคี่มี 29 วัน เดือนคู่มี 30 วัน การนับเดือนทางจันทรคติ เริ่มต้นนับเดือนธันวาคมเป็นเดือน 1 เรียกว่าเดือนอ้าย มกราคมเป็นเดือนที่ 2 เรียกว่า เดือนยี่ และนับเดือน 3 เดือน 4 ไปจนถึงเดือน 12 ยกเว้นเขตภาคเหนือตอนบน หรือดินแดนล้านนาเดิม ที่มีการนับเดือนเร็วกว่า 2 เดือน กล่าวคือ ในวันลอยกระทง ตรงกับเดือน 12 ใต้ และตรงกับเดือน 2 เหนือ (12, 1, 2) ส่วนวันมาฆบูชา ตรงกับเดือน 3 ใต้ และ เดือน 5 เหนือ
การนับปีทางจันทรคติ นับตามเวลาการโคจรของดวงจันทร์รอบโลก 1 รอบ ใช้เวลา 29 วันครึ่งในเวลา 1 เดือน ถ้านับ 29 วัน เวลาจะขาดไป 12 ชั่วโมง แต่ถ้านับ 30 วัน เวลาจะเกินไป 12 ชั่วโมง จึงต้องนับ 59 วัน เป็น 2 เดือน โดยให้นับเดือนคี่มี 29 วัน และเดือนคู่มี 30 วัน โดยเดือนคี่เป็นเดือนต้น เดือนคู่เป็นเดือนรองถัดไป สลับจนครบ 12 เดือน แล้วเริ่มต้นใหม่ ถ้านับวันปีทางจันทรคติจะมีเพียง 354 วัน ซึ่งมีวันน้อยกว่าปีทางสุริยคติถึง 11 วันต่อปี เมื่อรวม 3 ปี จะได้ 33 วัน ดังนั้นในทุกๆ 3 ปีทางจันทรคติ จะมีเดือน 8 สองหน คือจะมี 13 เดือน เรียกปีนั้นว่า ปีอธิกมาส
วิธีหาปีอธิกมาส
๑ ปีมี ๓๖๕.๒๕๖๓๖๓/๒๙.๕๓๐๕๘๘ = ๑๒.๓๖๘๗๔๖๗๐ เดือน
จึงต้องแทรก ๑ เดือนทุกๆ ๑/๐.๓๖๘๗๔๖๗๐ = ๒.๗๑๑๘๘๘ ปี
๑๙ ปี แทรก ๗ ครั้ง
๑๖๐ ปี แทรก ๕๙ ครั้ง
๑๖๑๙ ปี แทรก ๕๙๗ ครั้ง
ลอย ชุนพงษ์ทอง ได้คิดค้นสูตรหาอธิกมาส โดยปีมหาศักราชนั้น จะเป็นปีอธิกมาสก็ต่อเมื่อ
และ F<1
โดย x คือ ม.ศ.
mod(a,b) เป็นเศษเหลือจากการหาร a ด้วย b
๐.๔๕๒๒๒ เป็นค่าคงที่ซึ่งสอดคล้องกับปฏิทินไทยในประวัติศาสตร์ช่วง ๕๐๐ ปีที่ผ่านมา
ตัวอย่างเช่น ม.ศ.๑๗๙๓(พ.ศ. ๒๔๑๕,ค.ศ.๑๘๗๒)
F=2.7013>=1 จึงไม่เป็นปีอธิกมาส
วิธีหาเดือนอธิกมาส
ลอย ชุนพงษ์ทอง คิดสูตรคำนวณเดือนอธิกมาส แบบพระราชประสงค์ของ ร.๔ ดังนี้
เช่น ม.ศ. ๑๗๙๔, F=0.9894 เป็นปีอธิกมาส
แทรกเดือน ๐.๕ เรียกว่า เดือน ๑ หนแรก (เดือน ๑ หนที่สอง คือเดือน ๑ จริง)
อีกวิธีหนึ่งคือหาช่วงที่พระอาทิตย์อยู่ราศีใดราศีหนึ่งมีจันทร์ดับสองครั้ง เดือนนั้นเป็นอธิกมาส
ความแตกต่างระหว่างการบอกเฟสของดวงจันทร์ในปฏิทินจันทรคติไทยกับการสังเกตดวงจันทร์จริง
เฟสของดวงจันทร์ที่ใช้เพื่อใช้จัดทำปฏิทินจันทรคติไทย ใช้เวลาเที่ยงคืน ในการคำนวณหาเฟสของดวงจันทร์เสมือน ที่ถือว่าโคจรรอบโลกด้วยอัตราเร็วคงที่ ซึ่งอาจจะไม่ตรงกับการสังเกตเห็นเฟสดวงจันทร์ในท้องฟ้าจริง (อาจคลาดเคลื่อนไปจากดวงจันทร์ได้ถึง 0.65 วัน)
ปฏิทินจันทรคติไทยพบว่ามีความคลาดเคลื่อนจากการสังเกตดวงจันทร์ในท้องฟ้าจริง ซึ่งอาจจะเกิดจากความคลาดเคลื่อนในการคำนวณเฟสของดวงจันทร์ในปฏิทินจันทรคติไทย 2 ส่วน คือ ส่วนการทดวัน (ทางปฏิทิน) ซึ่งมีค่าได้ถึง 0.5วัน โดยเฉพาะในเดือน 6 ของปีอธิกวารเป็นช่วงที่รอทดวัน กับส่วนความเป็นวงรีของ วงโคจรของดวงจันทร์รอบโลก (ทางดาราศาสตร์) ซึ่งมีค่าได้ถึง 0.65 วัน อีกส่วนหนึ่ง
การสังเกตดวงจันทร์อย่างง่าย
วันจันทร์เพ็ญ
วันจันทร์เพ็ญควรเป็นวันขึ้น 15 ค่ำเท่านั้น แต่เนื่องจากความคลาดเคลื่อนของปฏิทินจันทรคติจึงอาจเป็นวันขึ้น 15 ค่ำ หรือแรม 1 ค่ำก็ได้ ผู้ที่เคยสังเกตดวงจันทร์เป็นประจำจะสามารถจำแนกดวงจันทร์วันเพ็ญกับดวงจันทร์ในวันขึ้น 14 ค่ำ หรือวันแรม 1 ค่ำได้
การดูจันทร์เพ็ญอย่างง่าย (วิธีหนึ่ง) ในเขตร้อน เช่นประเทศไทย ให้ดูเวลาที่ดวงอาทิตย์ตกดังนี้
1.ถ้าคืนนั้นเป็นจันทร์เพ็ญ จะเห็นดวงจันทร์กำลังขึ้นพอดี อยู่ฝั่งตรงข้ามกับดวงอาทิตย์
2.ถ้าดวงจันทร์อยู่สูงเกิน 7 องศา แสดงว่ายังไม่ถึงวันจันทร์เพ็ญ ถ้าสังเกตดีๆ จะเห็นว่าดวงจันทร์ด้านล่างยังแหว่งอยู่ เป็นข้างขึ้น เช่น ขึ้น 14 ค่ำ (หรืออาจเป็นขึ้น 15 ค่ำก็ได้ในบางเดือน)
3.ถ้าดวงอาทิตย์ลับขอบฟ้าไปแล้วราว 1/2 ชั่วโมง แต่ดวงจันทร์ยังไม่ขึ้นเลย และเมื่อดวงจันทร์ขึ้นแล้วให้สังเกตว่า ดวงจันทร์ด้านบนจะแหว่งไปเล็กน้อย กรณีนี้เป็นแรม 1 - 2 ค่ำ
วันจันทร์ดับอย่างง่าย
วันจันทร์ดับควรเป็นวันแรม 14-15 ค่ำเท่านั้น แต่เนื่องจากความคลาดเคลื่อนของปฏิทินจันทรคติวันจันทร์ดับอาจเป็นวันขึ้น 1 ค่ำได้ (มีโอกาส ราว 50%) การดูจันทร์ดับอย่างง่ายในเขตร้อน เช่นประเทศไทย ให้ดูเวลาที่ดวงอาทิตย์ตกดังนี้
1.ถ้าคืนนั้นดวงจันทร์ยังไม่ดับ จะไม่เห็นดวงจันทร์เลย เพราะดวงจันทร์ตกขอบฟ้าไปก่อนดวงอาทิตย์ เช่น วันแรม 13-14-15 ค่ำ
2.ถ้าคืนนั้นเป็นคืนจันทร์ดับพอดี อาจไม่เห็นดวงจันทร์ก็ได้ เพราะดวงจันทร์จะตกไล่เลี่ยกับดวงอาทิตย์ คือตกก่อนหรือหลังดวงอาทิตย์ไม่เกิน ครึ่งชั่วโมง เช่น แรม 14-15 ค่ำ ขึ้น 1 ค่ำ
รูปร่างดวงจันทร์ครึ่งดวงสังเกตได้ไม่ยาก อย่างไรก็ตามหากต้องดูให้ละเอียดขึ้น ให้สังเกตดังนี้ 1.การสังเกตดวงจันทร์ครึ่งดวงข้างขึ้น ให้ดูตอนที่ดวงอาทิตย์ตก ดวงจันทร์จะอยู่กลางฟ้า (ทางทิศใต้) พอดี ส่วนมากเป็นวันขึ้น 8 ค่ำ แต่อาจเป็นขึ้น 7 ค่ำก็ได้
2.การสังเกตดวงจันทร์ครึ่งดวงข้างแรม ให้ดูในตอนที่ดวงอาทิตย์ขึ้น ดวงจันทร์จะอยู่กลางฟ้า (ทางทิศใต้) พอดี ส่วนมากตรงกับวันแรม 8 ค่ำ แต่อาจเป็นแรม 7 ค่ำก็ได้
การดูจันทร์ดับ/เพ็ญจากอุปราคา จันทรุปราคา จะเกิดในคืนจันทร์เพ็ญเท่านั้น มักเป็นวันขึ้น 15 ค่ำและมีโอกาสเกิดในวันขึ้น 14 ค่ำได้ด้วย แต่มีโอกาสน้อยมาก แต่บางครั้งอาจเป็นแรม 1 ค่ำก็ได้ โดยเฉพาะถ้าขึ้นจันทรุปราคาในช่วงหัวค่ำ ส่วนสุริยุปราคา มักจะเกิดในวันจันทร์ดับ แต่ในบางครั้งเกิดในวันถัดไปก็ได้ โดยเฉพาะหากเกิดช่วงเช้า วันเกิดสุริยุปราคามักตรงกับวันขึ้น 1 ค่ำ หรือวันแรมสุดท้ายของเดือน
ปัญหามอนตี ฮอลล์
ปัญหามอนตี ฮอลล์ หรือ เกมประตูดวง (Monty Hall problem) เป็นปริศนาทางคณิตศาสตร์เกี่ยวกับความน่าจะเป็น เนื้อหาของปริศนาระบุว่า
ปัญหามอนตี ฮอลล์ได้รับการกล่าวถึงครั้งแรกในจดหมายของสตีฟ เซลวิน ที่ตีพิมพ์ในวารสาร American Statistician ในปี 1975 และมาได้รับความสนใจจากสาธารณชนเมื่อมาริลิน วอส ซาวานท์ เขียนถึงปัญหานี้ในนิตยสาร Parade ในปี 1990 ชื่อปัญหามอนตี ฮอลล์ มีที่มาจากรายการเกมโชว์ในสหรัฐอเมริกาชื่อว่า Let's Make a Deal ซึ่งมีมอนตี ฮอลล์ เป็นพิธีกร โดยมีเกมโชว์ภาษาไทยที่มีลักษณะเดียวกันชื่อประตูดวง ปัญหานี้มีชื่อเรียกอีกชื่อหนึ่งว่า มอนตี ฮอลล์ พาราดอกซ์ (Monty Hall paradox) เนื่องจากคำตอบของปัญหานั้นค่อนข้างจะสวนกับสามัญสำนึก ถึงแม้ว่าปัญหานี้จะไม่ได้เป็นพาราดอกซ์จริง ๆ ก็ตาม
คำตอบของปริศนานี้คือ หากว่าผู้เล่นเปลี่ยนประตูบานที่เลือก จะมีความน่าจะเป็นที่ได้รับรางวัลเท่ากับ 2⁄3 และถ้ายืนยันเลือกประตูบานเดิม จะมีความน่าจะเป็นที่จะได้รับรางวัลเท่ากับ 1⁄3 แต่คำตอบนี้มีลักษณะสวนทางกับสามัญสำนึก ทำให้เมื่อวอส ซาวานท์ อธิบายคำตอบข้างต้น ผู้อ่านประมาณหนึ่งหมื่นคนเขียนจดหมายมาถึงนิตยสารว่าคำตอบนี้ไม่ถูกต้อง
เงื่อนไข ของปัญหา
รายละเอียดของปํญหา
คำถาม คือ โอกาสที่ผู้เล่นจะเลือกรถยนต์จะเพิ่มขึ้นหรือไม่ จะผู้เล่นเลือกที่จะสลับประตู บานที่เลือกไว้กับบานที่เหลืออยู่?
คำตอบ
กำหนดให้สิ่งที่อยู่หลังประตู คือ รถยนต์ แพะหมายเลข 1 และ แพะหมายเลข 2 รูปแบบของเหตุการณ์ที่เกิดขึ้นได้มี 3 แบบ แต่ละแบบมีความน่าจะเป็น 1/3 เท่า ๆ กัน คือ
หรือ อาจอธิบายได้อีกทางหนึ่งก็คือ สมมุติไว้ก่อนว่าคุณจะสลับประตู ดังนั้นวิธีที่คุณจะได้รถยนต์ก็คือ ต้องเลือกประตูที่ไม่มีรถยนต์อยู่  ซึ่งใน 2 ประตูที่ไม่เลือกจะมี 1 ประตูที่มีแพะ และ 1 ประตูที่มีรถยนต์ ประตูที่มีแพะนั้นจะถูกเลือกเปิดโดยผู้ดำเนินรายการ และ เมื่อสลับประตูคุณจะได้รถยนต์  จะเห็นได้ว่าโอกาสที่คุณจะต้องเลือกให้ได้ประตูที่ไม่มีรถยนต์อยู่ในตอนแรกสุดนั้นเป็น 2/3  ซึ่งก็คือโอกาสในการถูกรางวัลรถยนต์ หากสลับประตู
ตัวอย่าง
สมมุติว่า: ประตู 1 - รถยนต์ ประตู 2 - แพะ ประตู 3 - แพะ
กรณีที่ 1: คุณเลือกประตู 1. ผู้ดำเนินรายการเปิดประตู 3 ให้ดูว่าเป็นแพะ ก) คุณอยู่กับประตู 1 = คุณชนะ ข) คุณสลับไปประตู 2 = คุณแพ้
กรณีที่ 2: คุณเลือกประตู 2. ผู้ดำเนินรายการเปิดประตู 3 ให้ดูว่าเป็นแพะ ก) คุณอยู่กับประตู 2 = คุณแพ้ ข) คุณสลับไปประตู 1 = คุณชนะ
กรณีที่ 3: คุณเลือกประตู 3. ผู้ดำเนินรายการเปิดประตู 2 ให้ดูว่าเป็นแพะ ก) คุณอยู่กับประตู 3 = คุณแพ้ ข) คุณสลับไปประตู 1 = คุณชนะ
จะเห็นได้ว่าถ้าคุณสลับประตู คุณจะมีโอกาสชนะ 2/3 ครั้ง หรือ 66.66% แต่ถ้าคุณอยู่กับประตูเดิม คุณจะมีโอกาสชนะ 1/3 ครั้ง หรือ 33.33%
ทฤษฎีของเบย์
ให้
การวิเคราะห์ความน่าจะเป็นตามทฤษฎีของเบย์ สมมุติในตอนแรกผู้เล่นเลือกประตูหมายเลข 3 ความน่าจะเป็นที่รถยนต์อยู่หลังประตูหมายเลข 2 คือ P(Car_2) มีค่าเท่ากับ 1/3 จากนั้นความน่าจะเป็นที่ผู้ดำเนินรายการจะเปิดประตูหมายเลข 1 P(Open_1) มีค่าเท่ากับ 1/2 คือเลือกจากประตูหมายเลข 1 หรือ 2 แต่จากข้อมูลที่ผู้ดำเนินรายการมีอยู่ ผู้ดำเนินรายการจะไม่เปิดประตูที่มีรถยนต์อยู่ด้านหลัง ดังนั้น ในกรณีที่รถยนต์อยู่หลังประตูหมายเลข 2 ผู้ดำเนินจะถูกบังคับให้เปิดประตูหมายเลข 1 ซึ่งก็คือ และ   และ ความน่าจะเป็นที่รถยนต์จะอยู่หลังประตูหมายเลข 2 ถ้าหากผู้ดำเนินรายการเลือกเปิดประตูหมายเลข 1 คือ
สรุปเหรียญเอเชียนบีชเกมส์ 2016
สรุปเหรียญเอเชียนบีชเกมส์ 2016 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนบีชเกมส์ 2016 ในดานัง ประเทศเวียดนาม ตั้งแต่วันที่ 24 กันยายน – 3 ตุลาคม ค.ศ. 2016
แอลกอฮอล์ในประเทศมาเลเซีย
แอลกอฮอล์ในประเทศมาเลเซีย สื่อถึงเครื่องดื่ม, โรงงาน และกฎหมายของแอลกอฮอล์ในประเทศมาเลเซีย ประเทศนี้มีประชากรมุสลิมส่วนใหญ่ โดยอนุญาตให้ขายแก่ผู้ที่ไม่ใช่มุสลิม และไม่มีการแบนแอลกอฮอล์ทั่วประเทศ ยกเว้นในรัฐกลันตันและรัฐตรังกานูที่ห้ามเฉพาะมุสลิม พรรคอิสลามยอมรับสิทธิของผู้มิใช่มุสลิมที่มีสถานประกอบการที่ไม่ใช่มุสลิม เช่น ภัตตาคารและร้านของชำจีนถูกยกเว้นจากการแบน ดินแดนสหพันธ์กัวลาลัมเปอร์มีผู้บริโภคแอลกอฮอล์ในประเทศมากที่สุด รองลงมากคือรัฐซาราวักและรัฐซาบะฮ์
อ้างอิงจากรายงานที่เผยแพร่โดย International Organisation of Good Templars (IOGT) ใน ค.ศ. 2016 ประเทศมาเลเซียมีภาษีแอลกอฮอล์สูงสุดเป็นอันดับ 3 ของโลก ซึ่งอยู่ที่ร้อยละ 15 เป็นรองแค่ประเทศนอร์เวย์และประเทศสิงคโปร์ ซึ่งทำนายว่าจะเพิ่มขึ้นเรื่อย ๆ ประเทศนี้มีผู้บริโภคแอลกอฮอล์มากเป็นอันดับ 10 ของโลก โดยมีการใช้จ่ายกับเครื่องดื่มแอลกอฮอล์ต่อปีอยู่ที่ 2 พันล้านริงกิต ก่อนที่จะทำข้อตกลงความเป็นหุ้นส่วนทางเศรษฐกิจในภูมิภาคแปซิฟิก ประเทศมาเลเซียและประเทศเวียดนามวางแผนที่จะหยุดนำเข้าพิกัดอัตราของเบียร์, วิสกี้ และเครื่องดื่มแอลกอฮอล์อื่น ๆ
วัดสามัคคิยาราม
วัดสามัคคิยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี มีที่ดินตั้งวัดเนื้อที่ 10 ไร่ 2 งาน 6 ตารางวา ทิศใต้ติดต่อกับคลองวัดดอนมะกูด ทิศตะวันออกติดต่อกับแม่น้ำเจ้าพระยา
วัดสามัคคิยารามสร้างเมื่อ พ.ศ. 2369 เดิมมีนามว่า วัดเมี่ยง ได้เปลี่ยนมาเป็น "วัดสามัคคิยาราม" เมื่อ พ.ศ. 2482 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522 เขตวิสุงคามสีมากว้าง 30 เมตร ยาว 50 เมตร ด้านการศึกษาทางวัดได้เปิดสอนโรงเรียนพระปริยัติธรรมตั้งแต่ พ.ศ. 2470 อาคารเสนาสนะที่สำคัญ ได้แก่ อุโบสถกว้าง 3.5 เมตร ยาว 20.5 เมตร กุฏิสงฆ์จำนวน 6 หลัง ส่วนมากเป็นอาคารคอนกรีตเสริมเหล็ก หอสวดมนต์และศาลาการเปรียญ
วัดมีเกจิอาจารย์ คือ พระครูธรรมวรญาณ (บุญธรรม ญาณวโร) พระเถราจารย์เชื้อสายรามัญ สนับสนุนโรงเรียนทุกโรงเรียนที่อยู่ในเขตปกครอง ด้วยทุนทรัพย์ที่ชาวบ้านในย่านนั้นให้การบริจาคไว้ ซึ่งท่านได้จัดตั้งกองทุนเอาไว้ส่งเสริมให้เด็กนักเรียนได้มีโอกาสได้รับการศึกษา รวมทั้งพระภิกษุสามเณร ที่ขาดแคลน ริเริ่มการก่อสร้างและบูรณปฏิสังขรณ์ถาวรวัตถุที่ชำรุดทรุดโทรมภายในวัดให้กลับคืน สู่สภาพสมบูรณ์ ท่านจัดสร้างวัตถุมงคลจัดทำออกมาหลายครั้ง หลายรุ่นที่โดดเด่น อาทิ เหรียญโสฬสยันต์มอญ
โอโนะ
โอโนะ อาจหมายถึง
ทางหลวงแผ่นดินหมายเลข 218
ทางหลวงแผ่นดินหมายเลข 218 สายบุรีรัมย์–นางรอง หรือ ถนนจิระ เป็นทางหลวงแผ่นดินในจังหวัดบุรีรัมย์ เชื่อมต่อระหว่างทางหลวงแผ่นดินหมายเลข 24 กับเทศบาลเมืองบุรีรัมย์ มีระยะทางตลอดทั้งสาย 49.462 กิโลเมตร
ทางหลวงแผ่นดินหมายเลข 218 ได้ถูกกำหนดเป็นทางหลวงเอเชียสาย 121 ในช่วงจากแยกเสนสิริอนุสรณ์ที่ต่อเนื่องมาจากทางหลวงแผ่นดินหมายเลข 288 (ถนนวงแหวนรอบเมืองบุรีรัมย์ด้านทิศตะวันตก) ในอำเภอเมืองบุรีรัมย์ จนถึงสามแยกถนนหัก (ทางหลวงแผ่นดินหมายเลข 24) ในอำเภอนางรอง มีระยะทางประมาณ 49 กิโลเมตร
วินโดวส์วิสตา
วินโดวส์วิสตา (Windows Vista) คือระบบปฏิบัติการไมโครซอฟท์ วินโดวส์ ที่พัฒนาต่อมาจากวินโดวส์เอกซ์พี และวินโดวส์เซิร์ฟเวอร์ 2003 ปัจจุบันได้วางจำหน่ายให้กับองค์กรธุรกิจวันที่ 8 พฤศจิกายน พ.ศ. 2549 และวางจำหน่ายให้กับผู้ใช้ทั่วไปวันที่ 30 มกราคม พ.ศ. 2550
ไมโครซอฟท์ประกาศใช้ชื่อ วินโดวส์วิสตา อย่างเป็นทางการแก่สื่อมวลชนในวันที่ 22 กรกฎาคม พ.ศ. 2548 แทนที่ชื่อรหัส ลองฮอร์น (Longhorn) โดยคำว่า วิสตา (Vista) ในภาษาอังกฤษ หมายถึงมุมมอง หรือทิวทัศน์
วินโดวส์วิสตาได้มีความสามารถใหม่หลายร้อยประการ ไม่ว่าจะเป็นระบบแสดงผลกราฟิกใหม่ โปรแกรมใหม่ ความสามารถค้นหาที่ดีกว่าเดิม รวมถึงระบบองค์ประกอบภายในอย่างในส่วนเน็ตเวิร์ก ระบบเสียง การพิมพ์ และการแสดงผลที่ได้ถูกออกแบบและเขียนขึ้นมาใหม่ และยังได้รวมดอตเน็ตเฟรมเวิร์ก 3.0 ซึ่งช่วยผู้พัฒนาระบบสามารถพัฒนาแอปพลิเคชันได้สะดวกรวดเร็วมากขึ้นกว่าเดิม
อย่างไรก็ดี วินโดวส์วิสตา ได้สร้างความตื่นตาตื่นใจให้กับบรรดาผู้ใช้คอมพิวเตอร์จำนวนมาก แต่หลังจากออกเวอร์ชันทางการแล้ว ก็มีผู้ใช้ส่วนใหญ่แสดงความไม่พอใจและกลับไปใช้ วินโดวส์เอกซ์พี เนื่องจาก วินโดวส์วิสตา ยังไม่ค่อยตอบสนองต่อผู้ใช้ทางบ้านเท่าที่ควร กล่าวคือ วินโดวส์วิสตา ยังไม่ประสบความสำเร็จเท่าที่ควร
หลังจากนั้น ไมโครซอฟท์ได้หยุดการสนับสนุนในระยะ mainstream support บนวินโดวส์วิสตา ในวันที่ 10 เมษายน 2555 และในระยะ Extended support ในวันที่ 11 เมษายน 2560
ภายใต้ชื่อรหัสลองฮอร์น
ในตอนนั้น ทางไมโครซอฟท์ได้ตั้งโปรเจกต์ของวินโดวส์รุ่นใหม่ไว้ 2 รุ่นด้วยกัน ชื่อว่า "ลองฮอร์น" (Longhorn) กับ "เวียนนา" (Vienna) โดยทางไมโครซอฟท์ ได้วางแผนให้ลองฮอร์นนั้น เป็นวินโดวส์รุ่นถัดจากวินโดวส์เอกซ์พี โดยกำหนดวางจำหน่ายในปี พ.ศ. 2546 และจะให้แบล็คคอมบ์วางจำหน่ายหลังจากนั้น แต่พอมาในปี พ.ศ. 2545 ลองฮอร์นก็ถูกเลื่อนการวางจำหน่ายไปเป็นปี พ.ศ. 2547 เนื่องจากติดปัญหาการพัฒนา โดยวินโดวส์ลองฮอร์นรุ่นทดสอบรุ่นแรก ถูกเปิดตัวเมื่อเดือนตุลาคม พ.ศ. 2545 โดยมีคุณลักษณะใหม่คือ รูปแบบการมองเห็นแบบใหม่ที่ชื่อว่า "Plex" รวมไปถึงส่วนติดต่อผู้ใช้ของวินโดวส์ เอกซ์พลอเรอร์แบบใหม่ ซึ่งช่วยให้ทำงานได้เร็วขึ้น
การเริ่มพัฒนาใหม่ตั้งแต่ต้น
ย้อนกลับไปเมื่อปี พ.ศ. 2547 มันสามารถสังเกตได้อย่างชัดเจนว่า ทีมพัฒนาวินโดวส์ของไมโครซอฟท์นั้น กลับมองไม่เห็นว่า อะไรคือสิ่งที่ต้องทำให้สำเร็จในวินโดวส์รุ่นใหม่ เพื่อที่จะวางขายให้กับผู้ใช้
และในปี พ.ศ. 2548 ไมโครซอฟท์ถึงกับช็อก เมื่อแอปเปิลวางจำหน่าย แมคโอเอสเทน ไทเกอร์ ซึ่งรวมเอาคุณลักษณะต่าง ๆ ที่ไมโครซอฟท์คาดว่า จะรวมในลองฮอร์นด้วย อย่างเช่น การค้นหาไฟล์ได้อย่างรวดเร็ว รวมไปถึงการทำงานร่วมกับตัวประมวลผลกราฟิกและเสียงในตัว และดูมีความเสถียรและประสิทธิภาพมากกว่าลองฮอร์นรุ่นที่ปล่อยออกมาเสียด้วย โดยในลองฮอร์นที่ปล่อยออกมาทุกรุ่น มักจะมีปัญหาเกี่ยวกับการทำงานของ Explorer.exe ซึ่งเป็นสาเหตุให้ระบบทำงานได้ไม่ค่อยดี และทำให้ทีมพัฒนาวินโดวส์ของไมโครซอฟท์นั้น สับสนกับซอร์สโค้ดในลองฮอร์นรุ่นหลัง ๆ ซึ่งพัฒนาแล้วพัฒนาอีก แต่ก็ยังไม่เสถียรเสียที
ความสามารถใหม่
Windows Media Center, Windows Movie Maker ที่ให้ความละเอียดสูง และ Windows DVD Maker และยังมีคุณลักษณะทั้งหมดของ Windows Vista Business ด้วย ซึ่งได้แก่ ระบบเครือข่ายของสำนักงาน เครื่องมือการจัดการแบบรวมศูนย์ และคุณลักษณะขั้นสูงของการสำรองข้อมูลของระบบ และ Windows Vista Ultimate มีคุณลักษณะการรักษาความปลอดภัยและการปกป้องข้อมูลแบบใหม่ทั้งหมดซึ่งช่วยยกระดับคุณภาพการทำงานที่วางใจได้ของ Windows Vista ให้สูงขึ้นกว่าเดิมทั้งระบบ
นอกจากนี้ Windows Vista Ultimate ยังสนับสนุนคุณลักษณะของระบบเคลื่อนที่ใหม่ใน Windows Vista ซึ่งได้แก่ Windows Tablet และ Touch Technology, Windows SideShow, Windows Mobility Center
ประเภทผลิตภัณฑ์
วินโดวส์วิสตามีสายผลิตภัณฑ์อยู่ทั้งหมด 6 รุ่นด้วยกัน โดยได้ออกแบบมาให้ตรงกับความต้องการของกลุ่มลูกค้า ไม่ว่าจะเป็นกลุ่มองค์กรธุรกิจขนาดใหญ่ ขนาดกลาง ขนาดเล็ก หรือสำหรับผู้ใช้ทั่วไปและในทุกรุ่นยกเว้น Windows Vista Starter จะสามารถรองรับหน่วยประมวลผลกลางทั้งชนิด 32 บิต และ 64 บิต เพื่อให้เหมาะสมกับเครื่องคอมพิวเตอร์ของผู้ใช้งานมากขึ้น
จากเอกสารคำแนะนำของไมโครซอฟท์ ได้ให้คำแนะนำสำหรับการปรับรุ่น (Upgrade) ไปสู่วินโดวส์วิสตาเอาไว้ดังนี้
- สำหรับผู้ที่ใช้ Microsoft Windows XP Home Edition คำแนะนำคือปรับรุ่นไปสู่ Microsoft Windows Vista Home Basic
- สำหรับผู้ที่ใช้ Microsoft Windows XP Tablet PC Edition และ Microsoft Windows XP Media Center Edition คำแนะนำคือปรับรุ่นไปสู่ Microsoft Windows Vista Home Premium
- สำหรับผู้ที่ใช้ Microsoft Windows XP Professional, Professional x64 Edition และ Tablet PC Edition คำแนะนำคือปรับรุ่นไปสู่ Microsoft Windows Vista Business
วินโดวส์ วิสตา รุ่นปรับปรุง
หลังจากวิสตารุ่นเดิม ออกจำหน่ายได้ระยะหนึ่ง ได้มีรุ่นปรับปรุงออกจำหน่ายดังนี้
การสิ้นสุดการสนับสนุน
ไมโครซอฟท์ได้หยุดการสนับสนุนวินโดวส์วิสตาทุกรูปแบบตั้งแต่วันที่ 11 เมษายน 2017 เป็นต้นไป ซึ่งหมายถึงจะไม่มีการอัปเดตด้านความปลอดภัยและบริการทุกอย่างที่เกี่ยวข้องจากไมโครซอฟท์อีกต่อไป และผู้พัฒนาด้านอื่น ๆ จะเริ่มทยอยหยุดการพัฒนาซอฟต์แวร์ให้กับวินโดวส์วิสตา
การสงครามนอกประเทศ
การสงครามนอกประเทศ (expeditionary warfare) คือการนำทหารของรัฐไปรบในต่างประเทศ โดยเฉพาะอย่างยิ่งห่างจากฐานที่ตั้งไว้ กำลังรบนอกประเทศเป็นส่วนหนึ่งของแนวคิดสมัยใหม่ของหน่วยพร้อมรบเคลื่อนที่เร็ว ตามหลักโดยพื้นฐานแล้ว กำลังรบนอกประเทศต้องพึ่งพาตนเองด้วยความสามารถในการส่งกำลังบำรุงของหน่วยขึ้นตรง และมีอาวุธสนับสนุนเต็มรูปแบบ
ในสมัยโบราณ
ตัวอย่างแรกสุดของการสงครามนอกประเทศมาจากการรุกรานของชนทะเล ซึ่งเป็นคำที่ใช้สำหรับสมาพันธรัฐผู้จู่โจมทางทะเลแห่งสหัสวรรษที่ 2 ก่อนคริสตกาล ที่ล่องเรือเข้าไปในชายฝั่งตะวันออกของทะเลเมดิเตอร์เรเนียน ซึ่งก่อให้เกิดความไม่สงบทางการเมือง และพยายามที่จะเข้าหรือควบคุมดินแดนของอียิปต์ในช่วงปลายราชวงศ์ที่สิบเก้า และโดยเฉพาะอย่างยิ่งในปีที่ 8 ของฟาโรห์แรเมซีสที่ 3 แห่งราชวงศ์ที่ยี่สิบ
ยุทธวิธีการตีโฉบฉวยได้ขยายไปสู่ปฏิบัติการการสงครามนอกประเทศที่ซับซ้อนยิ่งขึ้นโดยอเล็กซานเดอร์มหาราช ซึ่งใช้เรือรบสำหรับการขนส่งกองทหารและการส่งกำลังบำรุงในการทัพที่ปะทะกับจักรวรรดิเปอร์เซีย
ตามแบบฉบับของคาร์เธจ ชาวโรมันใช้ปฏิบัติการนอกประเทศอย่างกว้างขวางเพื่อขยายอาณาจักร และมีอิทธิพลในทะเลเมดิเตอร์เรเนียนรวมถึงที่อื่น ๆ ตลอดจนการพิชิตบริเตนของโรมันซึ่งไม่ได้เป็นเพียงปฏิบัติการนอกประเทศที่ถูกจำกัดเท่านั้น แต่ยังรวมถึงการยึดครองระยะยาวและการตั้งถิ่นฐานของชาวโรมันในดินแดนต่าง ๆ
ราชวงศ์ฮั่นของจีนโบราณยังมีชื่อเสียงในการสงครามนอกประเทศเพื่อจัดการกับชาวซฺยงหนูเร่ร่อนในช่วงสงครามฮั่น–ซฺยงหนู ภายใต้พระราชโองการจักรพรรดิฮั่นอู่ ฝ่ายฮั่นได้เปิดฉากการตีโฉบฉวยทางไกลหลายครั้งลึกเข้าไปในดินแดนซฺยงหนู การโจมตีของนายพลชาวฮั่นผู้มีชื่อเสียงอย่างเว่ย์ ชิง และฮั่ว ชฺวี่ปิ้ง มีความโดดเด่นเป็นพิเศษ โดยทั้งสองได้รับการบันทึกสำหรับกองทหารที่ส่งไปปฏิบัติการนอกประเทศที่ประสบความสำเร็จหลายครั้งระหว่าง 127 ถึง 119 ปีก่อนคริสตกาล ซึ่งในที่สุดก็ผนวกระเบียงเหอซีและขับไล่ซฺยงหนูออกจากเทือกเขาฉีเหลียน กองกำลังฮั่นนอกประเทศส่วนใหญ่ประกอบด้วยทหารม้าและโดยทั่วไปแล้วจะจัดเรียงเป็นแถวตอน พวกเขายังเดินทางข้ามระยะทางกว้างใหญ่บ่อยครั้ง–กล่าวกันว่าฮั่ว ชฺวี่ปิ้ง ได้เดินทาง 2,000 ลี้ ประมาณ 620 ไมล์ ในระหว่างการตีโฉบฉวยครั้งหนึ่งของเขา
เอ็กซ์วิงไฟต์เตอร์
เอ็กซ์วิงไฟต์เตอร์หรือยานรบเอ็กซ์วิง (X-wing fighter) เป็นยานอวกาศสำหรับการรบในเรื่องแต่งชุดสตาร์ วอร์ส มีบทบาทสำคัญทั้งในภาพยนตร์เนื้อเรื่องหลักและในจักรวาลขยาย ถูกใช้เป็นยานบินรบหลักของพันธมิตรกบฎและสาธารณรัฐใหม่ ยานนี้ถูกนำไปผลิตเป็นของเล่นและโมเดล ถูกนำไปเป็นต้นแบบของยานบินในวิดีโอเกม นิยาย และหนังสือการ์ตูนจำนวนมาก
บทบาท
เอ็กซ์วิงไฟต์เตอร์ปรากฎตัวครั้งแรกในสตาร์ วอร์สโดยเป็นยานบินรบหลักของพันธมิตรกบฎและสาธารณรัฐใหม่ โดยชื่อของยานนั้นมาจากรูปร่างของปีกเป็นรูปตัวX ในภาพยนตร์ยานนั้นจะมาคู่กับยานวายวิง โดยถูกใช้ในหน้าที่ทำลายดาวมรณะ ซึ่งลุค สกายวอล์คเกอร์ก็เคยใช้ยานนี้ด้วย
ความนิยม
ยานเอ็กซ์วิงได้รับความนิยมมากพอๆกับยานมิลเลนเนี่ยม ฟาลค่อน ซึ่งความนิยมนั้นมีถึงระดับสร้างยานประดับไว้ที่ฐานปล่อยจรวดของนาซ่าและดิสนีย์แลนด์ และงานเลโก้ก็ได้มียานเอ็กซ์วิงขนาดเท่าของจริงที่ทำจากเลโก้ล้วนๆอีกด้วย
ทางหลวงเอเชียสาย 11
ทางหลวงเอเชียสาย 11 (AH11) เป็นถนนในโครงข่ายทางหลวงสายเอเชีย มีระยะทางตลอดทั้งสาย 1,567 กิโลเมตร มีเส้นทางเริ่มต้นทางทิศเหนือที่เวียงจันทน์ ประเทศลาว โดยแยกมาจากทางหลวงเอเชียสาย 12 มีเส้นทางลงไปทางทิศตะวันออกร่วมกับทางหลวงเอเชียสาย 15 และเลี้ยวไปยังทิศใต้ โดยเส้นทางจะไม่ผ่านประเทศไทย จากนั้นเข้าเขตประเทศกัมพูชา ผ่านพนมเปญ แล้วบรรจบกับทางหลวงเอเชียสาย 1 ที่เมืองพระสีหนุ และมีเส้นทางเชื่อมต่อไปยังชายฝั่งอ่าวไทย
ประเทศไทยใน พ.ศ. 2541
เหตุการณ์ที่เกิดขึ้นใน พ.ศ. 2541 (ค.ศ. 1998) ในประเทศไทย เป็นปีที่ 217 แห่งกรุงรัตนโกสินทร์ และเป็นปีที่ 53 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ฤดูหนาวในประเทศไทย พ.ศ. 2558–2559
เมื่อวันที่ 26 ตุลาคม 2558 กรมอุตุนิยมวิทยาออกประกาศเริ่มต้นฤดูหนาวอย่างเป็นทางการในประเทศไทย เมื่อวันที่ 22 ตุลาคม พ.ศ. 2558 เนื่องจากลมระดับล่างเปลี่ยนเป็นลมตะวันออกและตะวันออกเฉียงเหนือ และลมชั้นบนเปลี่ยนเป็นลมตะวันตก รวมถึงอุณหภูมิในภาคเหนือและตะวันออกเฉียงเหนือมีอุณหภูมิต่ำสุดอยู่ในเกณฑ์อากาศเย็นโดยทั่วไป
มีข่าวลือว่าจะมีหิมะตก แต่กรมอุตุนิยมวิทยาปฏิเสธข่าวนี้ วันที่ 25–27 มกราคม กรมอุตุนิยมวิทยาคาดหมายอุณหภูมิต่ำสุดเฉลี่ย 6–14 °ซ ในภาคเหนือ ถือว่าหนาวที่สุดในรอบ 15 ปี อุณหภูมิต่ำสุดวัดได้ที่ภูชี้ฟ้า วัดได้ -3 องศาเซลเซียส
การพยากรณ์ฤดูกาล
วันที่ 24 พฤศจิกายน พ.ศ. 2558 กรมอุตุนิยมวิทยาได้ออกประกาศ การคาดหมายลักษณะอากาศช่วงฤดูหนาวของประเทศไทย พ.ศ. 2558–2559 คาดหมายว่าปีนี้ประเทศไทยตอนบนจะมีอุณหภูมิต่ำสุดเฉลี่ยใกล้เคียงปีที่แล้ว โดยช่วงที่อากาศเย็นที่สุดจะอยู่ในช่วงครึ่งหลังของเดือนธันวาคม ถึงปลายเดือนมกราคม สำหรับบนยอดดอย ยอดภู รวมถึงเทือกเขาจะมีอากาศหนาว และมีน้ำค้างแข็งเกิดขึ้นได้ ส่วนในภาคใต้ จะมีอากาศเย็นเป็นช่วง ๆ และในช่วงเดือนธันวาคมถึงมกราคมจะมีฝนตก และมีฝนตกหนักมากเป็นบางพื้นที่ อาจมีสภาวะน้ำมากและน้ำท่วมได้ในบางพื้นที่
เดือนมกราคม
และในวันที่ 25–26 มกราคม จะมีคลื่นกระแสลมฝ่ายตะวันตกพัดเข้ามาปกคลุมภาคเหนือและภาคตะวันออกเฉียงเหนือ ทำให้พื้นที่ดังกล่าวยังคงมีอากาศเย็นต่อเนื่อง รวมถึงยังมีการออกมาชี้แจงข่าวที่มีการส่งต่อกันในเครือข่ายสังคม ว่าประเทศไทยมีโอกาสเกิดหิมะตกบริเวณบนดอยสูง โดยอธิบดีกรมอุตุนิยมวิทยาปฏิเสธข่าวนี้ ส่วนกรุงเทพมหานคร กรมอุตุนิยมวิทยารายงานว่าตรวจวัดอุณหภูมิที่สนามบินดอนเมืองได้ 15.3 องศาเซลเซียส ซึ่งถือว่าอุณหภูมิลดต่ำกว่า 20 องศาเซลเซียสครั้งแรกในรอบ 10 ปี
0.999...
ในทางคณิตศาสตร์ ทศนิยมซ้ำ 0.999... ซึ่งสามารถเขียนได้ในรูป หรือ \ 0.(9) มีค่าเท่ากับจำนวนจริง 1 หรือกล่าวในอีกทางหนึ่งคือ "0.999..." เป็นการนำเสนอจำนวนเดียวกันกับสัญลักษณ์ "1"
หรือจะกล่าวอีกแบบก็คือ ทุกๆจำนวนที่เป็นทศนิยมซ้ำ (ที่ไม่ใช่ 0) จะสามารถเขียนได้สองรูปแบบ (เช่น 8.32 กับ 8.31999...)
การพิสูจน์
ซ.ต.พ.
การดำเนินการทางพีชคณิต
หลายคนอาจคิดว่า การพิสูจน์ข้างต้นมีข้อผิดพลาดที่สูตรของอนุกรมลู่เข้า นี่เป็นการพิสูจน์ที่ง่ายกว่า
หรือง่ายกว่านี้ :
สมบัติของจำนวนจริง
การพิสูจน์นี้ใช้คุณสมบัติของจำนวนจริง ถ้าหาก 0.999... และ 1 เป็นจำนวนจริงที่แตกต่างกันแล้ว มันจะมีจำนวนจริงในช่วง (0.999..., 1) อยู่เป็นจำนวนอนันต์ แต่ในความเป็นจริง มันไม่มีจำนวนนั้น แสดงว่าสมมติฐานที่ว่า 0.999... กับ 1 แตกต่างกันนั้นผิด ที่จริงแล้วมันมีค่าเท่ากัน
เศษส่วน
เมื่อหารเลขโดดด้วย 9 มันจะได้ทศนิยมซ้ำของจำนวนนั้น
แต่ว่า การหารด้วยตัวเอง จะมีค่าเท่ากับ 1 ดังนั้น 0.999... = 1
ประเทศเติร์กเมนิสถานในโอลิมปิกเยาวชนฤดูร้อน 2014
ประเทศเติร์กเมนิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเติร์กเมนิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศเติร์กเมนิสถานไม่ได้รับเหรียญรางวัล
ว่ายน้ำ
ผลการแข่งขันดังนี้ :
ยกน้ำหนัก
ผลการแข่งขันดังนี้ :
มวยปล้ำ
ผลการแข่งขันดังนี้ :
วอคีกัน (รัฐอิลลินอย)
วอคีกัน (Waukegan) เป็นเมืองและเคาน์ตีซีตของเลกเคาน์ตี รัฐอิลลินอย สหรัฐอเมริกา จากการสำรวจประชากรในปี ค.ศ. 2010 เมืองมีประชากร 89,078 คน เป็นเมืองใหญ่เป็นอันดับ 9 ของรัฐอิลลินอย และใหญ่เป็นอันดับ 5 ของเมืองฝั่งตะวันตกของทะเลสาบมิชิแกน นักสำรวจชาวฝรั่งเศสเดินทางมาถึงในคริสต์ศตวรรษที่ 18 พบว่ามีชาวอินเดียนพื้นเมืองอาศัยอยู่ ตั้งขึ้นเป็นเมืองเมื่อ ค.ศ. 1849
Scleroptilidae
Scleroptilidae เป็นวงศ์ของปะการังที่อยู่ในอันดับ Pennatulacea
ตำบลสะกาด
ตำบลสะกาด เป็นตำบล 1 ใน 12 ตำบลของอำเภอสังขะ จังหวัดสุรินทร์ ตั้งอยู่ทางทิศตะวันตกของอำเภอสังขะ ห่างจากตัวอำเภอสังขะประมาณ 13 กิโลเมตร ห่างจากจังหวัดสุรินทร์ประมาณ 48 กิโลเมตร มีพื้นที่ทั้งหมด 62 ตารางกิโลเมตร มีทางหลวงแผ่นดิน 24 เป็นเส้นทางหลักในการใช้สญจรเดินทาง ประชาชนส่วนใหญ่ เป็นชนพื้นเมืองที่พูดภาษา กวย (ส่วย) เป็นหลัก และมีชนพื้นเมืองที่พูดภาษา เขมรถิ่นไทย หนาแน่นในพื้นที่บางหมู่บ้าน เช่น บ้านสน เป็นต้น อย่างไรก็ตาม ประชาชนอยู่กันอย่างเรียบง่ายถ้อยทีถ้อยอาศัย ไม่พบปัญหาความขัดแย้งระหว่างชนพื้นเมืองแต่อย่างใด
ประวัติ
ตำบลสะกาด เป็นตำบลเก่าแก่ตำบลหนึ่งของอำเภอปราสาท ยกฐานะขึ้นเป็นตำบลเมื่อปี พ.ศ. 2465 มีพื้นที่กว้างขวางครอบคลุมถึงตำบลอู่โลก อำเภอลำดวน ตำบลกระเทียม ตำบลบ้านจารย์ และตำบลบ้านชบ ในปี พ.ศ. 2500 ได้แยกจากอำเภอปราสาทมาขึ้นกับอำเภอสังขะตั้งแต่นั้นมา
การปกครอง
ตำบลสะกาด มีทั้งหมด 16 หมู่บ้าน ประกอบด้วย
ภูมิประเทศ
ตำบลสะกาด มีสภาพพื้นที่ส่วนใหญ่เป็นที่ราบ พื้นที่มีความลาดเอียงจากทิศใต้ไปทิศเหนือ มีสภาพเป็นดินเหนียวปนทราย พื้นที่ส่วนใหญ่เป็นพื้นที่ทำนาข้าว และปลูกสวนยางเป็นหลัก มีลำห้วยสำคัญไหลผ่าน คือลำห้วยทับทัน และลำห้วยสาขา
ภูมิอากาศ
ลักษณะภูมิอากาศเป็นไปตามมรสุม มี 3 ฤดู คือ
การศึกษา
ในพื้นที่องค์การบริหารส่วนตำบลสะกาด มีโรงเรียนในระดับประถมศึกษา จำนวน 5 แห่ง (โรงเรียนขยายโอกาสทางการศึกษา 2 แห่ง) ได้แก่
การสาธารณสุข
โรงพยาบาลส่งเสริมสุขภาพชุมชนตำบล 1 แห่ง มีบุคลากรปฏิบัติงาน ดังนี้
สถานที่ราชการ
ป้อมยามตำรวจ จำนวน 1 แห่ง โรงพยาบาลส่งเสริมสุขภาพตำบลสะกาด 1 แห่ง ที่ทำการองค์การบริการส่วนตำบลสะกาด 1 แห่ง
อาชีพ
อาชีพหลัก ทำนา ทำสวนยาง อาชีพเสริม ทอผ้าไหม สานเสื่อกก เลี้ยงสัตว์
สาธารณูปโภค
จำนวนครัวเรือนที่มีไฟฟ้าใช้ในเขต อบต. 1,858 ครัวเรือน คิดเป็นร้อยละ 100.00 จำนวนบ้านที่มีโทรศัพท์ 9 หลังคาเรือน คิดเป็นร้อยละ 0.40 ของจำนวนหลังคาเรือน
การเดินทาง
การเดินทางเข้าสู่ตำบลใช้เส้นทางถนนโชคชัย-เดชอุดม ทางหลวงหมายเลข 24 ผ่านตำบลสะกาด เส้นทางสายสุรินทร์-ลำดวน-สังขะ ระยะทาง 41 กิโลเมตรและเส้นทางสายสุรินทร์-สังขะ-สะกาด ระยะทาง 48 กิโลเมตร
การคมนาคม
องค์การบริหารส่วนตำบลสะกาด มีเส้นทางคมนาคมที่สำคัญ คือ
แหล่งท่องเที่ยวและชุมชนโบราณ
ปราสาทเต่าทอง เป็นปราสาทศิลปะแบบเขมรที่เก่าแก่ โดยหลังเดิมนั้นสร้างด้วยอิฐขัดเรียบ ตั้งอยู่บนเนินรูปหลังเต่า มีคูน้ำล้อมรอบตามฉบับผังเมืองโบราณ มีทางเข้า 5 ทาง ปราสาทเป็นศิลปะสมัยใดไม่อาจทราบได้ เพราะองค์ปราสาทและเรือนครรภธาตุนั้นถูกสร้างทับด้วยสิ่งก่อสร้างสมัยใหม่อันมีเหตุเนื่องมาจากใน พ.ศ. 2521 มีการพบทองคำและเครื่องประดับโบราณมากมาย อาทิ กรองศอทองคำประดับพลอย ธำมรงค์ทองคำ หอก ด้าว ง้าว ขอ ดาบ พระแสงขรรค์ ที่ล้วนทำจากเงิน สำริด และทองคำ เป็นปราสาทหลังเดียวในประเทศไทย ที่ยังมีทรัพย์สมบัติฝังอยู่ในเรือนธาตุ ทั้งนี้เพราะความร่วมมือของชาวบ้านในพื้นที่ ที่พยายามจะปกป้องทรัพย์สมบัติจากบรรพชน โดยหารู้ไม่ว่าเป็นการทำลายโบราณสถานในคราวเดียวกัน ปัจจุบันจึงทำให้ปราสาทไม่เหลือเค้าปราสาท เป็นเหตุให้ยากต่อการขุดค้น แต่อย่างไรก็ตามจากการสัณนิษฐานตามหลักฐานแวดล้อมในพื้นที่ใกล้เคียงแล้ว ก็สามารถสรุปได้ว่าปราสาทเต่าทองน่าจะมีอายุไล่เลี่ยกับบรรดาปราสาทใกล้เคียง ซึ่งได้แก่ ปราสาทภูมิโปน ปราสาทบ้านจารย์ (ปราสาทสังข์สินชัย)และ ปราสาทหมื่นชัย ต.กระเทียม คือราวพุทธศรรตวรรษที่ 12 - 14
วัดเต่าทอง เป็นวัดโบราณ ตั้งอยู่ในชุมชนที่เป็นเมืองโบราณ บริเวณบ้านตาโมม (ตาโมม ในภาษากวย แปลว่า เต่า) ตำบลสะกาด อำเภอสังขะ จังหวัดสุรินทร์ ปรากฏชื่อในเอกสารครั้งแรกเมื่อปีพุทธศักราช 2298 ซึ่งมีการผูกพัทธสีมาครั้งแรกตรงกับสมัยสมเด็จพระเจ้าเอกทัศน์แห่งกรุงศรีอยุธยา นักโบราณคดีสันนิษฐานว่าชุมชนชาวกวยที่อยู่ ณ บ้านตาโมมแห่งนี้อาจจะอพยพมาจากแขวงจำปาศักดิ์ ประเทศลาว หลังจากเกิดโรคระบาด แล้วมาเลือกชัยภูมิแห่งนี้ ซึ่งมีที่ตั้งเหมาะสมอยู่ก่อนแล้ว เนื่องจากบ้านตาโมมเป็นเมืองโบราณสมัยขอมช่วงเวลาเดียวกับปราสาทอื่นๆ ในแถบนี้ จึงมีคูเมืองและตัวเมืองชั้นใน ดังปรากฏหลักฐานทางภูมิศาสตร์ในปัจจุบัน คือบริเวณปราสาทเต่าทอง ซึ่งมีรายละเอียดดังนี้
วัดเต่าทอง ได้รับการสถาปนาขึ้นเป็นวัดอย่างเป็นทางการในปี พ.ศ. 2298 และได้รับการอนุญาตตั้งวัดเป็นอารามคามวาสีเมื่อปี พ.ศ. 2300 สมัยเจ้าเมืองสุรินทร์คนที่ 1 มีประชาชนเป็นโยมอุปปัฏถาก 11 หมู่บ้าน คือ บ้านตาโมม บ้านสน บ้านโคกขะยูง (ปัจจุบันร้างแล้ว) บ้านโพนไทร (ปัจจุบันร้างแล้ว) บ้านระโยง (ปัจจุบันร้างแล้ว) บ้านตระพังร้าง (ปัจจุบันร้างแล้ว) บ้านบางสะกาด (ปัจจุบันย้ายไปตั้งเป็นบ้านสะกาด) บ้านหลัก (ยังอยู่) บ้านโคกระหาร (ปัจจุบันเหลือแต่ชื่อ) บ้านโคกสะวาย (ปัจจุบันเหลือแต่ชื่อ) บ้านบางฉะโพร (คาดว่าเป็นพื้นที่บ้านธรรมราชในปัจจุบัน เพราะมีแอ่งน้ำชื่อว่าพังฉะโพร ปัจจุบันไม่เหลือเค้าแอ่งน้ำนั้นแล้ว ด้วยมีการปรับพื้นที่เพื่อทำนา -- เคยขุดค้นพบภาชนะดินเผาใส่โครงกระดูกมนุษย์โบราณ 3 จุด) แต่ภายหลังเกิดโรคระบาด ประชาชนแต่ละหมู่บ้านนิยมตั้งวัดเพิ่มมากขึ้น เลยเหลือแค่สองหมู่บ้านคือบ้านสนและบ้านตาโมม ต่อมาบ้านสนมีการตั้งวัดสุวรรณราษฎร์บำรุง(ปัจจุบันเปลี่ยนชื่อเป็นวัดสนสัทธาราม)ขึ้น จึงเหลือแค่บ้านตาโมมเท่านั้นที่ดูแลวัด จากวัดที่ใหญ่ที่สุดในตำบล มีพระเกือบร้อยรูปปัจจุบันจึงถดถอยลงมาก
ในปี พ.ศ. 2454 ตรงกับสมัยสมเด็จพระพุทธเลิศหล้านภาลัย รัชกาลที่ 2 แห่งกรุงรัตนโกสินทร์ วัดเต่าทอง มีการบูรณปฏิสังขรณ์ครั้งใหญ่มีการเผาอิฐก่อกำแพงอุโบสถขึ้น มีการบูรณะ พระธาตุ สร้างหอระฆัง สร้างโปง ขุดสระขุดบ่อ และย้ายป่าช้าจากทิศตะวันตกบ้านบางสะกาดมาตั้งที่ทิศตะวันออกบ้านตาโมม จึงทำให้วัดตาโมม มีองค์ประกอบของวัดครบตามตำราการตั้งวัด คือมีอุโบสถ พระธาตุเจดีย์ ต้นศรีมหาโพธิ์ วิหารฉัน และหอระฆัง จึงได้มีการฉลองอุโบสถหลังใหม่และผูกพัทธสีมาขึ้นในปี 2458 ผ่านมาแล้ว 100 ปี และมีการผูกซ้ำอีกในพิธีแสดงอาโป ปี 2481 (เป็นการเปลี่ยนใบเสมาจากหินเป็นปูน)
ในปี พ.ศ. 2487 มีการเปลี่ยนชื่อวัดจากวัดตาโมมเป็น “วัดเต่าทอง” มีการสร้างหอระฆังในปี 2504 สร้างศาลาการเปรียญในปี 2511 มีการสร้างพระใหญ่ทับปราสาทในปี 2521 มีการสร้างวิหารทับปราสาทเต่าทองในปี 2539 จวบจนปี 2548 ชาวบ้านตาโมมทั้งสองหมู่บ้านมีมติก่อสร้างบูรณะอุโบสถใหม่แทนหลังเดิม จึงมีการเริ่มก่อสร้างอุโบสถขึ้นจวบจน สำเร็จในปี 2558 จึงจัดการเฉลิมฉลองอุโบสถหลังใหม่และผูกพัทธสีมาอีกครั้งหนึ่งเป็นครั้งที่ 3 ในปี 2559 นี้ ศิริรวมอายุวัดเต่าทองได้ ประมาณ 300 ปี ศิริรวมอายุการตั้งชุมชนบ้านตาโมมได้ 900 ปี
ศาสนสถานและศาสนวัตถุสำคัญ ศาสนสถานและศาสนวัตถุสำคัญ คือ อย่างไรก็ตาม วัดเต่าทอง หรือวัดปราสาทเต่าทอง เป็นศาสนสถานโบราณตั้งแต่สมัยปราสาทขอมเกี่ยวเนื่องกับ 3 ศาสนาคือศาสนาผี ศาสนาพราหมณ์-ฮินดู และศาสนาพุทธ ดังประเพณีต่างๆที่หลงเหลืออยู่ เช่น พิธีปะแสงปราสาท (ความเชื่อเรื่องผีเจ้าผู้รักษาปราสาท) พิธีทำบุญข้าวและพิธีสารท (พิธีพราหมณ์ เพื่อเซ่นสรวงบรรพบุรุษของชนพื้นเมืองชาวกวยและชนพื้นเมืองชาวเขมร) และพิธีบุญต่างๆ ในศาสนาพุทธ วัดเต่าทอง มีประวัติความเป็นมายาวนานเกินเก้าช่วงอายุคน จึงจำเป็นอย่างยิ่งที่จะมีมาตรการอนุรักษ์และเผยแพร่ให้แก่ประชาชนทราบโดยทั่วกัน
และในวันที่ 31 ธ.ค.2560 มีการจัดงานใหญ่บนพื้นที่ปราสาทเต่าทอง ปรากฏว่ามีการค้นพบพระพุทธรูปโบราณสำริดและบุเงินมากมาย จากศิลปะของพระพุทธรูปนั้นสัญนิฐานเบื้องต้นว่าเป็นพระพุทธรูปศิลปะลาวจำปาศักดิ์ ซึ่งมีความสอดคล้องการประวัติการสร้างวัด การสร้างเจดีย์ และพระพุทธรูปอื่นๆ ที่เคยขุดพบเมื่อก่อนหน้านี้ รวมถึงพระพุทธรูปประจำตำบลที่มีประวัติมาจากปราสาทเต่าทองนี้ด้วยก็เป็นศิลปะลาวจำปาศักดิ์ ซึ่งเชื่อกันว่ายุคอพยพนั้น เป็นชาวกวยมาจากเมืองจำปาศักดิ์นั่นเองได้มาสร้างเมืองที่นี่ แต่มีสิ่งที่ยังคำตอบไม่ได้ คือเหตุใดสถานที่แห่งนี้จึงมีกรุสมบัติมากมายถึงเพียงนี้ ยังรอการสืบค้นโดยนักโบราณคดีและนักวิชาการร่วมกันศึกษาต่อไป
เทมอิมพาลา
เทมอิมพาลา (Tame Impala) เป็นโปรเจกต์ดนตรีแนวไซเคเดลิกสัญชาติออสเตรเลียของเควิน ปาร์กเกอร์ ซึ่งเป็นผู้เขียน บันทึกเสียง ทำการแสดง ตลอดจนผลิตเพลงทั้งหมดของโปรเจกต์ สมาชิกร่วมทัวร์ประกอบด้วยปาร์กเกอร์ (ร้องนำ กีตาร์ เครื่องสังเคราะห์เสียง) โดมินิก ซิมเปอร์ (กีตาร์ เครื่องสังเคราะห์เสียง) เจย์ วอตสัน (เครื่องสังเคราะห์เสียง ร้องเบื้องหลัง กีตาร์) แคม เอเวอรี (กีตาร์เบส ร้องเบื้องหลัง เครื่องสังเคราะห์เสียง) และจูเลียน บาร์บากัลโล (กลอง ร้องเบื้องหลัง) เทมอิมพาลามีความสัมพันธ์ใกล้ชิดกับวงดนตรีแนวไซเคเดลิกร็อกอย่าง พอนด์ ซึ่งมักมีการหมุนเวียนสมาชิกและทำงานร่วมกัน ดังเช่นนิก ออลบรุก ก็เคยเป็นสมาชิกร่วมทัวร์ แรมเริ่มวงได้เซ็นสัญญากับโมดูลาร์เรเคิดดิงส์ แต่ปัจจุบันเซ็นสัญญากับอินเตอร์สโคปเรเคิดส์ในสหรัฐ และฟิกชันเรเคิดส์ในสหราชอาณาจักร
ปาร์กเกอร์ก่อตั้งโปรเจกต์นี้ในเมืองเพิร์ทเมื่อปี 2007 หลังจากออกซิงเกิลและอีพีมาแล้วหลายชุด เทมอิมพาลาออกสตูดิโออัลบั้มเปิดตัวชื่อ Innerspeaker ในปี 2010 อัลบั้มได้รับการตอบรับอย่างดีจากนักวิจารณ์และยังได้รับการยืนยันระดับแผ่นเสียงทองคำในออสเตรเลีย ผลงานที่ตามมาในปี 2012 อย่างอัลบั้มชุด Lonerism ก็ได้รับคำชมเช่นเดียวกันและทำให้วงได้รับการเสนอชื่อเข้าชิงรางวัลแกรมมี สาขาอัลบั้มเพลงออลเทอร์นาทิฟยอดเยี่ยม เทมอิมพาลาออกอัลบั้มชุดที่สาม Currents วางจำหน่ายในเดือนกรกฎาคม 2015 อัลบั้มได้รับรางวัลอาเรียมิวสิกอะวอดส์ สาขาอัลบั้มร็อกยอดเยี่ยม และอัลบั้มแห่งปี ปาร์กเกอร์ได้รับรางวัลเอพราอะวอดส์ สาขาเพลงแห่งปี จากเพลง "เลตอิตแฮปเพน" อัลบั้มชุดที่สี่ The Slow Rush ยังทำให้เทมอิมพาลาคว้าห้ารางวัลที่งานประกาศรางวัลอาเรียมิวสิกอะวอดส์ 2020
Kophobelemnidae
Kophobelemnidae เป็นวงศ์ของปะการังที่อยู่ในอันดับปากกาทะเล
สกุลในวงศ์นี้ ได้แก่:
ช้างเอเชีย
ช้างเอเชีย (Asian elephant; ) จัดอยู่ในประเภทสัตว์เลี้ยงลูกด้วยนมขนาดใหญ่ในวงศ์ Elephantidae มีขนาดเล็กกว่าช้างแอฟริกา รวมทั้งมีใบหูขนาดเล็กกว่า มีอายุขัยโดยเฉลี่ยประมาณ 60 ปี ซึ่งถือได้ว่ามีอายุยืนกว่าช้างแอฟริกา
ลักษณะและนิเวศวิทยา
ลำตัวมีสีเทา จมูกยื่นยาวเรียกว่า งวง โดยงวงของช้างเอเชียจะมีเพียงจะงอยเดียว ต่างจากช้างแอฟริกาที่มี 2 จะงอย และมีโพรงสมองบริเวณหน้าผากกว้างกว่าช้างแอฟริกา เนื่องจากมีฮอร์โมนสมองมากกว่า ดังนั้นช้างเอเชียจึงเป็นช้างที่เฉลียวฉลาด สามารถนำมาฝึกหัดใช้งานและเชื่องกว่าช้างแอฟริกามาก ตัวผู้มีงายาวเรียก ช้างพลาย ถ้าไม่มีงาหรืองาสั้นเรียก ช้างสีดอ  ในฤดูผสมพันธุ์มีอาการดุร้ายมาก มีระยะเวลาตั้งท้องนานประมาณ 18-22 เดือน ออกลูกครั้งละตัว ตัวเมียเรียก ช้างพัง ส่วนใหญ่ไม่มีงาปรากฏให้เห็น แต่บางตัวมีงาสั้น ๆ ซึ่งเรียกว่า ขนาย โผล่ออกมา ซึ่งงาของช้าแบ่งออกได้เป็น 2 ประเภท คือ
1. งาปลี มีลำใหญ่วัดรอบประมาณ 15 นิ้ว แต่ยาวไม่มาก
2. งาหวาย หรืองาเครือ ขนาดวัดโดยรอบประมาณ 14 นิ้ว แต่ยาวรี
ช้างเป็นสัตว์กินพืช อยู่รวมกันเป็นโขลง มีช้างพังอายุมากเป็นจ่าโขลง ช้างเอเชียส่วนใหญ่มีขนาดความสูงประมาณ 2-4 เมตร (7-12 ฟุต) และมีน้ำหนักประมาณ 3,000-5,000 กิโลกรัม (6,500-11,000 ปอนด์) ช้างเมื่อโตเต็มที่จะกินอาหารวันหนึ่งประมาณ 200 กิโลกรัม
ช้างโดยปกติจะอาศัยอยู่ได้ในป่าแทบทุกประเภท เป็นสัตว์ที่ปรับตัวให้เข้ากับสิ่งแวดล้อมได้เป็นอย่างดี แต่โดยมากแล้วมักจะอาศัยอยู่ตามทุ่งหญ้า หรือป่าโปร่งมากกว่าป่าทึบ แต่ในช่วงฤดูแล้งที่มีไฟป่า อาจหนีเข้าไปอยู่ในป่าที่มีความชื้นกว่าได้ เช่น ป่าดิบแล้ง นอกจากกินพืชเป็นอาหารหลักแล้ว ช้างจะยังกินขี้เถ้าหรือดินโป่งเพื่อเสริมแร่ธาตุอาหารด้วย วัน ๆ หนึ่งจะใช้เวลาหากินมากถึง 16-18 ชั่วโมง และใช้เวลานอนหลับพักผ่อนเพียง 3-4 ชั่วโมงเท่านั้น นับว่าน้อยมาก
ชนิดย่อย
ช้างเอเชีย แบ่งออกเป็น 6 ชนิดย่อย อีก 3 ชนิดย่อยได้สูญพันธุ์ไปแล้ว ได้ดังนี้
ช้างเอเชียต่อไปนี้ก่อนหน้าถูกเสนอให้เป็นชนิดย่อยที่สูญพันธุ์ไปแล้ว แต่ปัจจุบันได้รับการพิจารณาว่าเป็นชนิดย่อย (ชื่อพ้อง) ของช้างอินเดีย (E. m. indicus) ทั้งสามได้รับการเสนอโดยเฏรานิยกรา (Deraniyagala) (1950) นักบรรพชีวินวิทยาและนักสัตววิทยาชาวศรีลังกา
ความผูกพันกับมนุษย์
ดูบทความหลักที่ ช้างในประเทศไทย
ช้างเอเชีย จัดเป็นสัตว์ที่มนุษย์เลี้ยงไว้ใช้งานประเภทต่าง ๆ มาแต่โบราณ เช่น ใช้เป็นพาหนะ ลากซุง หรือแม้แต่ในการสงคราม โดยเฉพาะในภูมิภาคเอเชียใต้และเอเชียตะวันออกเฉียงใต้จะนับถือช้างเป็นสัตว์ชั้นสูง โดยจะปรากฏเป็นสัญลักษณ์ต่าง ๆ เช่น ธงรูปช้าง, ตำราคชลักษณ์ เป็นต้น
ช้างถูกใช้ในประเพณีต่าง ๆ รวมทั้งเป็นราชพาหนะและสิ่งประดับบารมีของพระมหากษัตริย์ โดยเชื่อว่าพระมหากษัตริย์พระองค์ใดที่มีช้างเผือกไว้ในครอบครอง ถือว่าเป็นกษัตริย์ที่มีบุญบารมี เฉกเช่น สมเด็จพระจักรพรรดิราชในคติความเชื่อทางพระพุทธศาสนาฝ่ายเถรวาท